Z A P I S N I K
44.  sjednice Vijeća Gradske četvrti Donja Dubrava,
održane 28. siječnja 2025.
u dvorani „C“ Područnog ureda gradske uprave Dubrava, Dubrava 49,
[bookmark: _GoBack]s početkom u 15,30 sati


Nazočni članovi Vijeća: Trpimir Majcan – predsjednik, Mladen Cetinja – potpredsjednik, Atanasoski Petar, Antun Bošnjaković, Igor Božić, Mira Božić, Ivan Forgač, Adriano Friganović, Nikola Horvatić, Tomislav Ivanek, Alin Kavur, Ankica Penava Pejčinović i Ivan Totić.
Nenazoni članovi Vijeća: Darijen Belec i Hrvoje Tomić.
Nazočni pozvani gosti iz Sektora za komunalno i prometno redarstvo Gradskog ureda za obnovu, izgradnju, prostorno uređenje, graditeljstvo i komunalne poslove: Goran Jelavić – voditelj Odsjeka u Odjelu komunalnog redarstva i Goran Horvat – voditelj Odsjeka u Odjelu prometnog redarstva.
Nazočni djelatnici Gradskog ureda za mjesnu samoupravu, promet, civilnu zaštitu i sigurnost: Marija Nakić – voditeljica Područnog odsjeka Donja Dubrava, Snježana Pehar i Sivestar Smrekar - stručni referenti za rad tijela mjesne samouprave. 
Predsjednik utvrđuje da je sjednici nazočno 13 članova Vijeća te ono može pravovaljano odlučivati. Otvara 44. sjednicu Vijeća Gradske četvrti Donja Dubrava. Pozdravlja nazočne goste G. Horvata i G. Jelavića koji su pozvani da Vijeće informiraju o provedbi nadzora na području Gradske četvrti u svezi prometnih i komunalnih problema.
Pita članove Vijeća imaju li primjedbi na zapisnik prethodne sjednice. Budući da primjedbi nije bilo, nakon provedenog glasovanja utvrđuje da je zapisnik 43. sjednice jednoglasno prihvaćen.
Predlaže dopunu dnevnog reda točkom 2.: „Prijedlog zaključka o  izmjeni Plana komunalnih aktivnosti Gradske četvrti Donja Dubrava u 2025.“ budući da su dobivene informacije zbog kojih je Plan potrebno korigirati. Prijedlog izmjene Plana članovi Vijeća primili su prije početka sjednice. Pita članove Vijeća imaju li još prijedloga za dopunu dnevnog reda. Budući da drugih prijedloga nije bilo predsjednik daje na glasovanje prijedlog dopune dnevnog reda točkom 2. te nakon provedenog glasovanja utvrđuje da je prijedlog  jednoglasno usvojen, a potom je, također jednoglasno, usvojen

DNEVNI RED:

1. Izvješće prometnog i komunalnog redarstva o provedbi nadzora na području Gradske četvrti Donja Dubrava
- predlagatelj: predsjednik Vijeća
2. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2025.
- predlagatelj: predsjednik Vijeća
3. Prijedlog programa rada Vijeća Gradske četvrti Donja Dubrava za 2025.
- predlagatelj: predsjednik Vijeća
4. Prijedlog zaključka o produljenju ugovora o zakupu prostora za rad Mjesnog odbora Resnički gaj
- predlagatelj: predsjednik Vijeća
5. Prijedlog zaključka o prijedlogu otkupa k.č.br. 8582/27 i k.č.br. 8582/25 k.o. Dubrava za potrebe gradnje sportsko rekreacijskog centra na području Mjesnog odbora Novi Retkovec
 - predlagatelj: predsjednik Vijeća
6. Prijedlog zaključka o zahtjevu za postavljanje prometne signalizacije u Treskavičkoj ulici
- predlagatelj: predsjednik Vijeća
      7.   Pitanja, prijedlozi i obavijesti


Ad 1 - Izvješće prometnog i komunalnog redarstva o provedbi nadzora na području Gradske četvrti Donja Dubrava
Predsjednik zahvaljuje nazočnim predstavnicima komunalnog i prometnog redarstva na prisustvu na sjednici i daje im riječ. 
G. Jelavić utvrđuje da je problematika komunalnog reda uglavnom ista a to je otpad, neregistrirana vozila ostavljena na javnim površinama, neodržavano raslinje koje ulazi u profil nogostupa i prometnica. Komunalno redarstvo provodi redovne nadzore nad ostavljenim neregistriranim vozilima prema prijavama, ali je problem što „Zagreb parking“ nema mjesta na trenutnom deponiju. Kako se ranije deponirana vozila postupno zbrinjavaju, a moraju se zbrinuti samo na zakonom propisan način, tako je moguće postupno dopremati nova neregistrirana vozila. To nekad zna potrajati pa građani smatraju da redarstvo nije reagiralo, a zapravo je provelo postupak ali se čeka oslobađanje prostora na deponiju. Što se tiče raslinja koje iz dvorišta izlazi na nogostupe i prometnice te otežava normalno kretanje pješaka i nesmetano odvijanje prometa, veliki problem predstavljaju napušteni objekti u privatnom vlasništvu za koje je često vrlo teško utvrditi vlasnika, a koji je inače dužan održavati svoju parcelu.
G. Horvat izvješćuje Vijeće da će uskoro područje od tramvajskog okretišta u Dubravi do benzinske stanice biti pokriveno kamerama prometnog redarstva kojima će se moći služiti i prometna policija. Iako prometno redarstvo daje sve od sebe, problemi nepropisnog parkiranja su stalni, a kazne za to su vrlo male.
U raspravi sa svojim pitanjima i iznošenjem problema na području Gradske četvrti sudjeluju M. Cetinja, A. Kavur, M. Božić, I. Forgač, A. Penava Pejčinović, I. Božić i I. Totić.
Ukazuju na sljedeće probleme: u Bačkoj ulici, nasuprot k.br. 23 godinama su parkirana dva stara automobila koji otežavaju prometovanje, naročito kamiona Čistoće – vlasnik dobije kaznu, makne ih neko vrijeme i opet ih parkira. Iza restorana Veranda i Verona due nepropisno su parkirani automobili, a i javno parkiralište ispred koristi se uglavnom za potrebe tih restorana; u ulici Resnički put, oko objekta bivše mjesne samouprave konstantno su parkirani automobili na prometnici, iz sporednih ulica se teško može izaći, vatrogasci ili hitna pomoć ne može proći i potrebno je učestalije kažnjavanje, Zelenički i Hercegnovski put su također zakrčeni parkiranim automobilima, a Zelenički put je jedini najkraći ulaz za hitnu pomoć za taj dio Trnave nakon prelaska željezničke pruge; na parkiralištu sjeverno od objekta bivše mjesne samouprave i na stazi za pješake konstantno se nalaze automobili za preprodaju, tamo dolaze kupci, a u Baošičkom putu su parkirana dva automobila bez tablica. Na pješačkom prijelazu preko pruge u Branimirovoj te na Osječkoj preko Branimirove hitno je potrebno postaviti kamere; parkiralište Dječjeg vrtića I. B. Mažuranić i na Štefanovečkoj cesti  koriste građani koji odlaze dalje na posao tako da roditelji nemaju gdje parkirati kada dovezu djecu u vrtić, a parkiralište u Berečkoj ulici također se ne može koristiti za potrebe Dječjeg vrtića jer su stalno parkirani nekakvi stari automobili; na kraju Kapucinske ulice živica iz dvorišta izrasla je gotovo do pola ceste; u Osječkoj, a i u puno drugih ulica neodržavano raslinje zauzima nogostupe; u Fočanskoj su, iza restorana, nepropisno parkirani automobili cijelom ulicom do Kapucinske, a Vrpoljska ulica je naročito kritična zbog nepropisnog parkiranja, tamo je DVD i dječje igralište i potrebno je sankcioniranjem disciplinirati građane da ne parkiraju; u Južnoj ulici se donekle uveo red učestalim obilascima prometnih redara pa se to raščistilo, ali sada se opet počelo parkirati na ulici; u Merašku ulicu često ne može ući kamion Čistoće, niti hitna pomoć zbog nepropisnog parkiranja.
G. Horvat odgovara na upite članva Vijeća. Napominje da bi jedino rješenje za parkiranje na javnom parkiralištu između Legradske i Kapucinske, a koje se koristi za potrebe dva restorana, bilo uvođenje naplate parkiranja. Za Fočansku je u prošloj godini napisano 46 kazni za nepropisno parkiranje. Također napominje da svaki Mjesni odbor može uputiti zahtjev i ukazati na neki problem ili zatražiti pojačani nadzor prometnog redarstva na redarstvo@zagreb.hr 
G. Jelavić odgovara na upite članova Vijeća i pojašnjava postupak uklanjanja nepropisno parkiranih automobila te nadležnosti odnosno mogućnost djelovanja komunalnog redarstva u slučajevima neodržavanja raslinja koje iz privatnih parcela raste na prometnice i nogostupe.
A. Friganović napušta sjednicu u 16,15h. Ostaje 12 članova Vijeća.



Ad 2 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2025.
Predsjednik i voditeljica Područnog odsjeka pojašnjavaju predložene izmjene PKA u 2025.
Bez rasprave, Vijeće jednoglasno donosi

 Zaključak o izmjeni PLANA komunalnih aktivnosti
Gradske četvrti Donja Dubrava u 2025.
(tekst Zaključka priložen je ovom zapisniku i njegov je sastavni dio)



Ad 3 - Prijedlog programa rada Vijeća Gradske četvrti Donja Dubrava za 2025.
Predsjednik otvara raspravu o Prijedlogu programa rada Vijeća za 2025.
Bez rasprave, Vijeće jednoglasno donosi

PROGRAM RADA
VIJEĆA GRADSKE ČETVRTI
DONJA DUBRAVA ZA 2025. GODINU
(Tekst Programa rada priložen je ovom zapisniku i njegov je sastavni dio)



Ad 4 - Prijedlog zaključka o produljenju ugovora o zakupu prostora za rad Mjesnog odbora Resnički gaj
Predsjednik utvrđuje da je od 1. ožujka potrebno produžiti ugovor o zakupu prostora za rad MO Resnički gaj što je Zaključkom predložilo i Vijeće Mjesnog odbora Resnički gaj. Otvara raspravu. Bez rasprave Vijeće jednoglasno donosi

   Z A K L J U Č A K
o produljenju ugovora o zakupu prostora za rad 
Mjesnog odbora Resnički gaj

1. Podržava se Zaključak o produljenju ugovora o zakupu poslovnog prostora, KLASA: 024-08/25-003/34; URBROJ: 251-13-11-4/002-25-4 donesen na  45. sjednici Vijeća Mjesnog odbora Resnički gaj, 14. siječnja 2025.
1. Vijeće predlaže nadležnom Gradskom uredu da se za potrebe rada Vijeća Mjesnog odbora Resnički gaj produlji ugovor o zakupu poslovnog prostora sa Jagicom Antolović, Čulinečka cesta 230, ukupne površine 32m², po cijeni zakupa u mjesečnom iznosu od 292,00 eura (s uključenim PDV-om i svim troškovima režijskog održavanja). Produljenje ugovora predlaže se na godinu dana, od 1. ožujka 2025. do 1. ožujka 2026. godine. 
1. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.



Ad 5 - Prijedlog zaključka o prijedlogu otkupa k.č.br. 8582/27 i k.č.br. 8582/25 k.o. Dubrava za potrebe gradnje sportsko rekreacijskog centra na području Mjesnog odbora Novi Retkovec
Predsjednik otvara raspravu o Prijedlogu zaključka, odnosno prijedlogu Vijeća Mjesnog odbora Novi Retkovec o otkupu dvije k.č. između Ul. Platana i Branimirove čime bi se, sa okolnim česticama u vlasništvu Grada, dobila veća površina i mogućnost gradnje sportsko rekreacijskog centra odnosno sadržaja kojih nedostaje u Novom Retkovcu i cijeloj Donjoj Dubravi.
Bez rasprave, Vijeće jednoglasno donosi


Z A K L J U Č A K
o prijedlogu otkupa k.č.br. 8582/27 i k.č.br. 8582/25 k.o. Dubrava 
za potrebe gradnje sportsko rekreacijskog centra na području 
Mjesnog odbora Novi Retkovec

1. Razmotren je Zaključak Vijeća Mjesnog odbora Novi Retkovec o prijedlogu otkupa zemljišta k.č.br. 8582/27 i k.č.br. 8582/25 k.o. Dubrava /između Ulice platana i Ulice kneza Branimira/ radi planiranja gradnje sportsko rekreacijskog centra.
2. Vijeće prijedlog otkupa zemljišta pod točkom 1., podržava i predlaže nadležnom Gradskom uredu da što prije pokrene potrebne radnje za otkup. Na području Mjesnog odbora Novi Retkovec, „30. svibnja 1990.“, Stari Retkovec, Resnički gaj i Čulinec nema adekvatnih sportskih sadržaja koji bi mogli zadovoljiti potrebe velikog broja stanovnika te bi gradnja sportsko rekreacijskog centra uvelike pridonijela kvaliteti života građana tog dijela Gradske četvrti. Predmetne zemljišne čestice nalaze se u zoni R1, a spajanjem s okolnim česticama u vlasništvu Grada (k.č.br. 8582/28, 8582/1 i 8582/26 sve k.o. Dubrava) tvorile bi površinu primjerenu za gradnju sportsko rekreacijskog centra.
3. Ovaj Zaključak dostavlja se Gradskom uredu za upravljanje imovinom i stanovanje na daljnje postupanje i Gradskom uredu za mjesnu samoupravu, civilnu zaštitu i sigurnost na znanje.


Ad 6 - Prijedlog zaključka o zahtjevu za postavljanje prometne signalizacije u Treskavičkoj ulici
Predsjednik otvara raspravu o Prijedlogu zaključka. Na zahtjev građana Vijeće Mjesnog odbora Novi Retkovec donijelo je Zaključak kojim predlaže postavljanje prometne signalizacije u Treskavičkoj ulici.
I. Božić predlaže da se u Prijedlog zaključka uvrsti i postavljanje prometnog znaka „raskrižje s cestom koja ima prednost prolaza“ na spoju s Južnom ulicom.
Predsjednik daje na glasovanje Prijedlog zaključka s dopunom koju je predložio I. Božić.
Vijeće jednoglasno donosi

Z A K L J U Č A K
o zahtjevu za postavljanje prometne signalizacije u Treskavičkoj ulici

1. Razmotren je Zaključak Vijeća Mjesnog odbora Novi Retkovec, donesen na 43. sjednici temeljem zahtjeva građana o potrebi postavljanja prometne signalizacije u Treskavičkoj ulici. Vijeće predloženo postavljanje prometne signalizacije u predmetnoj ulici smatra osnovanim i predlaže:
· postavljanje svjetlosnih signala na kolniku ili postavljanje znaka za označavanje uspornika prometa
· postavljanje prometnog znaka „zabrana prometa za teretna vozila čija ukupna masa prelazi 5t“
· postavljanje prometnog znaka „zabranjeno parkiranje“
· postavljanje prometnog znaka „raskrižje s cestom koja ima prednost prolaza“ na spoju Treskavičke s Južnom ulicom

1. Nadležnom Gradskom uredu predlaže se da po izvršenom očevidu, utvrdi opravdanost zahtjeva građana i mogućnost realizacije te Vijeće obavijesti o učinjenom.
1. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost, Sektoru za promet na daljnje postupanje.


Ad 7 - Pitanja, prijedlozi i obavijesti
M. Božić napominje da se u Parku Tomislava Ivčića još uvijek nalazi Božićna rasvjeta.
A. Bošnjaković traži da se ponovno uputi njegovo pitanje koliki su bili troškovi za zaštitarsku službu u objektu mjesne samouprave u Vinodolskoj ul. Ističe da na njegove ponavljane upite nema odgovora.
N. Horvatić napominje da je mail-om poslao vijećnička pitanja vezano uz zemljište u Vrpoljskoj 8 koje je bivšim vlasnicima, zbog neažurnosti, dva puta isplaćeno, a Grad kao vlasnik još uvijek nije ušao u posjed tog zemljišta.
Budući da više nije bilo pitanja i prijedloga, predsjednik zaključuje sjednicu u 16,40 sati. 


KLASA: 024-08/25-002/24	
URBROJ: 251-13-11-4/005-25-3
Zagreb, 28. siječnja 2025.

Zapisnik sastavila:
Snježana Pehar, v.r.

Predsjednik
Vijeća Gradske četvrti
  Donja Dubrava
                                                                                                  Trpimir Majcan, prof., v.r.

	Izvješće o glasanju na 44. sjednici VGČ D.Dubrava  28. siječnja 2025.

